"Acum o săptămână, eram la dumneavoastră, pe șantierul centurii de sud a Timișoarei. Astăzi, am venit din nou aici, la inaugurarea noului terminal al Aeroportului Internațional Timișoara. E evident, este clar că, în sfârșit, după mai bine de 30 de ani, investițiile au început să țină pasul cu nevoile de dezvoltare ale comunității. Vedem aici o investiție spectaculoasă, la cele mai înalte standarde. Și același lucru se întâmplă în multe alte orașe din țară, fie că vorbim de aeroporturile din Iași, Craiova sau Târgu Mureș. De asemenea, sunt sute de milioane de euro care vor fi investiți în următorii ani în portul Constanța, dar și în celelalte porturi pe care le avem la Dunăre. Toate aceste investiții îmi dau încredere că România este pregătită pentru aderarea cu frontierele aeriene și maritime la spațiul Schengen", spune Marcel Ciolacu.
El precizează că "peste mai puțin de 48 de ore, românii care vor călători în Schengen vor uita de controlul clasic în aeroport".
"Vor merge direct la porțile de îmbarcare. După 14 ani de nedreptate, puțini mai sperau că România va deschide vreodată ușa Schengen. Și, iată, am reușit ca de la 31 martie să avem
De asemenea, Ciolacu a amintit că vineri se împlinesc 20 de ani de la aderarea României la NATO.
"Mulți au spus și atunci că așa ceva nu este posibil. Astăzi, nu numai că suntem membri cu drepturi depline ai celei mai puternice alianțe militare din istorie, dar suntem un partener respectat și de încredere, pe care NATO se bazează în actualul context de securitate regională. La fel cum s-a întâmplat cu NATO și cu aderarea la Uniunea Europeană, la fel îmi doresc să facem și cu Schengen. Este nevoie de solidaritate națională și de un proiect comun la care toți să contribuie. Faptul că investim miliarde de euro în infrastructură ne aduce mai aproape de standardele occidentale. Dar trebuie ca efortul logistic să fie dublat de un efort politic și diplomatic de amploare în jurul acestui obiectiv comun", încheie Ciolacu.
(sursa: Mediafax)